Na temelju članka 49. Zakona o predškolskom odgoju i obrazovanju („Narodne Novine“, br. 10/97, 107/07 i 94/13 ) i članka 32. Statuta Grada Šibenika (“Službeni glasnik Grada Šibenika”, broj 8/18-pročišćeni tekst), Gradsko vijeće Grada Šibenika je na 11. sjednici od 11. prosinca 2018. godine, donijelo

**ODLUKU**

**o izmjeni i dopuni Programa javnih potreba**

**u predškolskom odgoju i obrazovanju Grada Šibenika**

**za 2018. godinu**

Članak 1

1. U Programu javnih potreba u predškolskom odgoju i obrazovanju Grada Šibenika

za 2018. godinu („Službeni glasnik Grada Šibenika“, broj 9/17) u članku 9. ukupan iznos :“29.010.000 kuna“ mijenja se u iznos:“29.874.000 kuna.

U istom članku pod točkom 1. iznos: „23.672.000 kuna“ mijenja se u iznos:“24.961.000 kuna“

U istom članku pod točkom 2. iznos:“58.000 kuna“ mijenja se u iznos:“70.000 kuna“.

U istom članku točka 5. se briše.

Dodaje se nova točka 5. koja glasi:“5. Uređenje okoliša dječjeg vrtića Kućica; iznos: 13.000 kuna“

Članak 2.

2. Ova Odluka stupa na snagu dan nakon objave u „Službenom glasniku Grada Šibenika.“

KLASA: 550-01/17-01/02

URBROJ: 2182/01-05/1-18-4

Šibenik, 11. prosinca 2018.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović

Dostaviti:

1.Službeni glasnik Grada Šibenika

2.Ured gradonačelnika - ovdje

3.Upravni odjel za financije - ovdje

4.Upravni odjel za društvene

djelatnosti - ovdje

5.Dokumentacija – ovdje

6. Arhiv – ovdje

**OBRAZLOŽENJE**

Grad Šibenik u svom Proračunu za 2018. godinu za potrebe Programa javnih potreba u predškolskom odgoju i obrazovanju u Gradu Šibeniku predvidio je iznos od 29.010.000kuna koji će biti realiziran u iznosu od 29.874.000,00 kuna . Povećanje od 864.000 kuna odnosi se

na program u članku 9. :

pod točkom 1. Odgojno i administrativno osoblje na pozicijama plaća i ostalih rashoda za zaposlene iznos 23.672.000 kuna“ mijenja se u iznos 24.961.000 kuna,

sukladno ostvarenju i procjeni troškova poslovanja do kraja godine. Povećanje ostvarenja rashoda za djelatnike u odnosu na prethodnu godinu uzrokovano je povećanjem broja djelatnika na određeno, zatim prava na isplatu jubilarnih nagrada sukladno ostvarenom radnom stažu u predškolskim ustanovama Grada Šibenika, prava na potporu nakon 90 dana bolovanja, te potpore u slučaju smrti bližeg člana obitelji i druge financijske potpore. Povećanjem broja djece u pojedinim vrtićkim skupinama tokom godine povećao se broj zaposlenih na određeno vrijeme uz kontinuirano zapošljavanje zamjena za vrijeme privremenih nesposobnosti za rad stalno zaposlenih djelatnika.

* pod točkom 2. Sufinanciranje boravka djece s posebnim potrebama iznos 50.000 kuna mijenja se u iznos 70.000 kuna sukladno utrošenim sredstvima na realizaciji programa

- točka 5. Projektna dokumentacija za dječji vrtić Ljubica se skida jer se konačna realizacija projekta predviđa u 2018. godini za koji su odobrena sredstva na natječaju za prijavu programa usmjerenih za poboljšanje materijalnih uvjeta u predškolskim ustanovama Ministarstva za demografiju, obitelj, mlade i socijalnu politiku.

- točka 5. postaje Uređenje okoliša dječjeg vrtića Kućica za koji su također osigurana sredstva iz natječaja Ministarstva za demografiju, obitelj, mlade i socijalnu politiku za projekte ulaganja u dječje vrtiće, za koji su počeli pripremni radovi u 2018. godini a okončanje istih se očekuje u 2019. godini.